يوسف شاهين (25 يناير 1926 - 27 يوليه 2008), مُخرج مصري من مواليد الاسكندرية من ام وأب لبنانيين من شرق لبنان فى مدينة زحله اكبر مدينة كاثوليكية فى الشرق ، اسمهُ الثلاثي "يوسف شاهين جبريل". درس فى كلية فيكتوريا كوليدچ اسكندرية وبعدها راح الولايات المتحدة الامريكية ليدرس صناعة السينما فى دار پاسادينا پلاي هاوس لمدة سنتين. اوّل فيلم أخرجهُ كان "بابا امين" سنة 1950. وأول ظهور له فى السينما كَـ ممثل كان فى فيلم "اسماعيل ياسين فى الطيران". وكانت مشاهد قليلة، واِللي كان فيها الجملة المشهورة: "هايل يا سُمعة، كمان مرّة.. عايز ضرب واقعي." يوم 15 يونيه 2008 جاله نزيف فى المخ. واليوم اللى بعده دخل فى غيبوبه ودخلوه مستشفى الشروق اللى فى القاهرة بعدها اتنقل بـطياره اسعافات المانيه خاصه لـپاريس ودخل المستشفى الأمريكى اللى فيها و بعد ِما عملو له عمليه هناك، نقلوه يوم 17 يوليو— تانى للقاهره فى مستشفى القوات المسلحه اللى فى المعادى و فضل فى غيبوبه لحد ما مات يوم 27 يوليه 2008. سنة 2002 المخرج العالمي يوسف شاهين قام بزيارة لبنان ووعده وقتها رئيس بلدية زحله بأنه هيسمي اسم شارع فى منطقة زحله على اسمه .